
Ministru kabineta rīkojums Nr. 859
Rīgā 2023. gada 6. decembrī (prot. Nr. 60 55. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai"
· 1. Pamatojoties uz likuma "Par valsts budžetu 2023. gadam un budžeta ietvaru 2023., 2024. un 2025. gadam" 65. pantu, atbalstīt apropriācijas pārdali 12 421 euro apmērā no budžeta resora ''74. Gadskārtējā valsts budžeta izpildes procesā pārdalāmais finansējums'' programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" uz šādām Iekšlietu ministrijas budžeta apakšprogrammām, lai segtu izdevumus, kas saistīti ar psiholoģiskā atbalsta kursa nodrošināšanu Ukrainas Valsts robežsardzes dienesta (State Border Guard Service of Ukraine) amatpersonām 2023. gada oktobrī un novembrī:
· 1.1. budžeta apakšprogrammu 38.05.00 "Veselības aprūpe un fiziskā sagatavotība" 12 309 euro apmērā;
· 1.2. budžeta apakšprogrammu 40.02.00 "Nekustamais īpašums un centralizētais iepirkums" 112 euro apmērā.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

